रसायन एवं उर्वरक मंत्रालय
देश में 750जगहों पर प्रधानमंत्री भारतीय जनऔषधि परियोजना द्वाराआजादी का अमृत महोत्सव मनाया गया
"सभी को सस्ती कीमत पर नवीनतम और सर्वोत्तम गुणवत्ता वाली स्वास्थ्य सुविधाएं प्रदान करना हमारा ध्येय": माननीय प्रधानमंत्री
जनऔषधि स्टोर्स की संख्या 8,366के पार पहुंची;सभी 736जिलों तक पहुंच
ब्रैंडेड दवाओं की तुलना में जेनेरिक दवाएं 50प्रतिशत से 90प्रतिशत तक सस्ती
सरकार ने देश भर के सभी जिलों में 8000से अधिक स्टोर्स के साथ पीएमबीजेपी की पहुंच बढ़ाई
सभी को सस्ती कीमतों पर अच्छी किस्म की जेनेरिक दवाएं उपलब्ध कराने के उद्देश्य से प्रधानमंत्री भारतीय जनऔषधि परियोजना  को रसायन और उर्वरक मंत्रालय, भारत सरकार के फार्मास्यूटिकल्स विभाग द्वारा नवंबर, 2008में शुरू किया गया था। 10अक्टूबर 2021तक, जेनेरिक दवाओं की दुकानों की संख्या बढ़कर 8,366हो गई है। योजना के तहत सभी 736जिले शामिल हैं। इससे देश के कोने-कोने में लोगों तक सस्ती दवा की पहुंच आसान होगी। सरकार ने मार्च 2024तक प्रधानमंत्री भारतीय जनऔषधि केंद्रों की संख्या को 10,000तक बढ़ाने का लक्ष्य रखा है। पीएमबीजेपी के उत्पाद समूह में 1,451दवाएं और 240सर्जिकल उपकरण शामिल हैं। इसके अलावा, नई दवाएं और न्यूट्रास्युटिकल उत्पाद जैसे प्रोटीन पाउडर, माल्ट-आधारित खाद्य पूरक, प्रोटीन बार, इम्युनिटी बार, सैनिटाइज़र और मास्क आदि लॉन्च किए गए हैं।
पीएमबीजेपी के तहत उपलब्ध दवाओं की कीमत ब्रांडेड दवाओं की तुलना में 50प्रतिशत से 90प्रतिशत तक कम है। पिछले वित्त वर्ष  के दौरान पीएमबीजेपी ने 665.83करोड़ एमआरपी पर) रुपये की बिक्री हासिल की है। इससे देश के आम नागरिकों के करीब 4,000करोड़ रुपये की बचत हुई है। चालू वित्त वर्ष में यानी 2021-22से 10अक्टूबर 2021तक, बीपीपीआई ने 431.65करोड़ रुपए की दवाओं की बिक्री की है जिससे नागरिकों को करीब 2500करोड़ रुपये की बचत हुई है। वर्तमान में पीएमबीजेपी के तीन गोदाम गुरुग्राम, चेन्नई और गुवाहाटी में काम कर रहे हैं और चौथा सूरत में निर्माणाधीन है। इसके अलावा, दूरदराज और ग्रामीण क्षेत्रों में दवाओं की आपूर्ति को गति प्रदान करने के लिए देश भर में 37वितरक कार्य कर रहे हैं।
फार्मास्यूटिकल्स एंड मेडिकल डिवाइसेस ब्यूरो ऑफ इंडिया , फार्मास्युटिकल विभाग के तत्वावधान में प्रधानमंत्री भारतीय जनऔषधि परियोजना की कार्यान्वयन एजेंसी के रूप में 10अक्टूबर 2021को देश के 750स्थानों पर "आजादी का अमृत महोत्सव"मनाया, जिसमें सभी राज्य और केंद्र शासित प्रदेश शामिल थे।
पीएमबीआई द्वारा 34मुख्य स्थलों और 2प्रतिष्ठित जगहों पर एक पूरे दिन का कार्यक्रम आयोजित किया गया जहां स्वास्थ्य जांच शिविर, जन औषधि परिचर्चा और 75वर्ष तथा उससे अधिक उम्र के वरिष्ठ नागरिकों को प्राथमिक चिकित्सा किट का मुफ्त वितरण किया गया।
इसी तरह 714अन्य स्थानों पर भी कार्यक्रम आयोजित किए गए, जहां प्रत्येक स्थान पर 75 "प्राथमिक चिकित्सा किट"75वर्ष और उससे अधिक आयु वर्ग के वरिष्ठ नागरिकों में वितरित की गईं। पीएमबीआई के अधिकारियों ने आम जनता, डॉक्टरों, स्वास्थ्य कर्मियों, नर्सों, फार्मासिस्टों, जन औषधि मित्रों और हितधारकों आदि को पीएमबीजेपी की मुख्य विशेषताओं से अवगत कराया।
50,000से अधिक लाभार्थियों को पीएमबीजेपी उत्पादों की यह "प्राथमिक चिकित्सा किट"प्रदान की गई। इन कार्यक्रमों के दौरान प्राथमिक उपचार किट के रूप में किट के साथ-साथ माननीय प्रधानमंत्री के संदेश वाला एक ब्रोशर भी वितरित किया गया।
देश भर में लगभग 1लाख नागरिकों ने स्वास्थ्य जांच शिविर में भाग लिया।
बैंगलोर, कर्नाटक में आयोजित एक कार्यक्रम में केन्द्रीय स्वास्थ्य और परिवार कल्याण मंत्रालय तथा रसायन एवं उर्वरक डॉ. मंत्री मनसुख मंडाविया और कर्नाटक के माननीय मुख्यमंत्री श्री बसवराज बोम्मई सहित अन्य गणमान्य व्यक्ति उपस्थित थे। इस प्रतिष्ठित कार्यक्रम में लगभग 1,000नागरिकों ने भाग लिया। माननीय कैबिनेट मंत्री और कर्नाटक के माननीय मुख्यमंत्री ने प्रधानमंत्री भारतीय जन औषधि परियोजना में उनके योगदान के लिए जन औषधि मित्रों और जन औषधि प्रबुद्धों को सुविधा प्रदान की।
कर्नाटक के बीदर में आयोजित एक अन्य प्रतिष्ठित कार्यक्रम में माननीय रसायन और उर्वरक राज्य मंत्री श्री भगवंत खुबा ने भाग लिया। इसमें लगभग 1000प्रतिभागियों ने भाग लिया।
एमजी/एएम/पीके/वाईबी
(Visitor Counter : 399